<classify> Katika mchezo huo uliochezwa kwenye Uwanja wa Taifa Dar es Salaam juzi, Yanga iliibuka na ushindi kiduchu wa bao 1-0, ambao uliwapandisha kileleni mwa msimamo wa Ligi Kuu Tanzania Bara kwa tofauti ya mabao huku Azam FC ikiangukia katika nafasi ya pili baada ya kutoka sare na African Sports ya Tanga.Akizungumza baada ya mchezo huo Pluijm alisema kikosi chake kilicheza mchezo mzuri na kufanya mashambulizi ya kushtukiza ambayo yalikuwa yakidhibitiwa na wapinzani hao.Nafurahi kwamba tumepata matokeo ambayo ndio muhimu kwetu, lakini wapinzani wetu walicheza vizuri pia na nafurahia ushindani waliotuonesha,alisema.Katika mchezo huo, Yanga walikuwa wakishambulia sana na kucheza kwa pasi nyingi ili kupata matokeo lakini walionekana kubanwa na Ndanda ambao mara nyingi walionekana kucheza kwa kuzuia na mashambulizi yao yakiwa machache.Pluijm alisema muhimu kwao ilikuwa ni kupata ushindi na hilo lilifanikiwa kwani malengo yao ni kuendelea kufanya vizuri katika michezo ijayo kuhakikisha wanabaki kileleni.Yanga ina mchezo dhidi ya Majimaji utakaochezwa kesho kutwa kwenye Uwanja wa Taifa Dar es Salaam.Kwa upande wa Kocha wa Ndanda FC, Hamimu Mawazo alisema ameridhishwa na kiwango kilichooneshwa na wachezaji wake katika mchezo huo.Mchezo ulikuwa ni mzuri, timu yangu ilicheza vile ambavyo niliwatuma, kwa hiyo kazi ambayo niliwatuma wameifanya, nawapongeza sana wachezaji wangu,alisema.Mawazo alisema pia ameridhishwa na uchezeshaji wa mwamuzi wa mchezo huo, hivyo haoni sababu ya kulalamika kama ambavyo baadhi ya wachezaji wake walikuwa wakitupia lawama kuwa mchezo haukuwa wa haki. Mchezo huo ulichezeshwa na mwamuzi wa kati, Mathew Akrama akisaidiwa na wa pembeni John Kanyenye na Joseph Pombe.  <topic>: michezo 